SALASSAPITOSOPIMUS

	1. SOPIMUKSEN OSAPUOLET


Tämän sopimuksen osapuolina ovat:
	Osapuoli A
	

	Y-tunnus
	

	Osoite
	

	Yhteyshenkilö
	

	Osapuoli B
	

	Y-tunnus
	

	Osoite
	

	Yhteyshenkilö
	


Jäljempänä kumpikin erikseen "Osapuoli" ja yhdessä "Osapuolet".

	2. SOPIMUKSEN TARKOITUS


Osapuolet saattavat luovuttaa toisilleen salassa pidettävää aineistoa seuraavaa tarkoitusta varten (esim. mahdollisesta yhteistyöstä neuvotteleminen):
	

	


Salassa pidettävää aineistoa luovuttavaa Osapuolta kutsutaan Luovuttajaksi ja aineiston vastaanottavaa Osapuolta Vastaanottajaksi.

	3. MÄÄRITELMÄT


Salassa pidettävällä aineistolla tarkoitetaan Luovuttajan liikesalaisuuslain (595/2018) tarkoittamia liikesalaisuuksia sekä kaikkia muita tietoja ja aineistoja, jotka Vastaanottaja, sen edustajat tai neuvonantajat ovat saaneet Luovuttajalta ja jotka on merkitty luottamuksellisiksi tai jotka on luonteensa vuoksi ymmärrettävä salassa pidettäviksi. Aineisto on salassa pidettävää riippumatta siitä, onko se luovutettu suullisesti, kirjallisesti tai sähköisesti.

	4. SALASSAPITOVELVOITE


Vastaanottaja ei saa ilman Luovuttajan etukäteen antamaa kirjallista suostumusta paljastaa salassa pidettävää aineistoa kolmannelle eikä käyttää sitä muuhun kuin tämän sopimuksen tarkoitukseen.
Osapuolet eivät myöskään saa paljastaa tätä sopimusta tai sen sisältöä kolmannelle ilman toisen Osapuolen etukäteen antamaa kirjallista suostumusta.
Vastaanottaja sitoutuu ryhtymään kaikkiin kohtuullisiin toimiin estääkseen salassa pidettävän aineiston joutumisen kolmansien tietoon. Vastaanottaja saa luovuttaa aineistoa vain niille työntekijöilleen, edustajilleen ja neuvonantajilleen, jotka tarvitsevat sitä tämän sopimuksen tarkoituksen toteuttamiseksi ja joita sitoo vastaava salassapitovelvollisuus. Vastaanottaja vastaa siitä, että nämä noudattavat tämän sopimuksen mukaisia velvoitteita.
Salassapitovelvoite ei koske aineistoa,
a) joka on yleisesti saatavilla tai tulee yleisesti saataville muuten kuin Vastaanottajan sopimusrikkomuksen seurauksena;
b) jonka Vastaanottaja on saanut kolmannelta ilman salassapitovelvollisuutta;
c) jonka Vastaanottaja voi osoittaa olleen hallussaan tai tiedossaan ennen tämän sopimuksen syntymistä;
d) jonka Vastaanottaja on kehittänyt itsenäisesti tätä sopimusta rikkomatta; tai
e) joka Vastaanottajan on luovutettava lain, viranomaisen määräyksen tai tuomioistuimen päätöksen nojalla. Tällöin Vastaanottajan on, mikäli laki sen sallii, ilmoitettava asiasta Luovuttajalle viipymättä.
Tämä sopimus ei rajoita oikeutta ilmoittaa väärinkäytöksistä ilmoittajansuojelulain (1171/2022) tai liikesalaisuuslain mukaisesti.

	5. SALASSA PIDETTÄVÄN AINEISTON PALAUTTAMINEN


Vastaanottajan on välittömästi lopetettava salassa pidettävän aineiston käyttäminen ja palautettava tai hävitettävä aineisto kaikkine kopioineen, kun Luovuttaja sitä kirjallisesti pyytää tai kun Vastaanottaja ei enää tarvitse aineistoa tämän sopimuksen tarkoitukseen. Kummallakin Osapuolella on kuitenkin oikeus säilyttää lain tai viranomaismääräysten edellyttämät kopiot, joihin sovelletaan edelleen tämän sopimuksen salassapitovelvoitetta.

	6. VOIMASSAOLO


Tämä sopimus tulee voimaan, kun molemmat Osapuolet ovat allekirjoittaneet sen. Salassapitovelvoite on voimassa viisi (5) vuotta sopimuksen allekirjoittamisesta. Liikesalaisuuksien osalta salassapitovelvoite on kuitenkin voimassa niin kauan kuin tieto säilyy liikesalaisuutena.

	7. SOPIMUSSAKKO


Osapuoli, joka rikkoo tätä sopimusta, sitoutuu maksamaan toiselle Osapuolelle sopimussakkona ____________ euroa kustakin rikkomuksesta sekä korvaamaan sopimussakon ylittävän välittömän vahingon.

	8. SOVELLETTAVA LAKI JA ERIMIELISYYDET


Tähän sopimukseen sovelletaan Suomen lakia, lukuun ottamatta sen lainvalintaa koskevia säännöksiä. Erimielisyydet pyritään ensisijaisesti ratkaisemaan neuvottelemalla. Jos neuvottelut eivät johda tulokseen, riidat ratkaistaan:
☐  lopullisesti välimiesmenettelyssä Keskuskauppakamarin välimiesmenettelysääntöjen mukaisesti. Välimiesoikeus on yksijäseninen, ja välimiesmenettelyn kieli on suomi ja paikka Helsinki.
☐  Helsingin käräjäoikeudessa.

	9. MUUT EHDOT


· Kaikki immateriaalioikeudet salassa pidettävään aineistoon säilyvät Luovuttajalla.
· Jos Osapuolet luovuttavat toisilleen henkilötietoja, niiden käsittelystä sovitaan erikseen tietosuojalainsäädännön edellyttämällä tavalla.
· Muutokset tähän sopimukseen on tehtävä kirjallisesti.
· Sopimusta ei voi siirtää ilman toisen Osapuolen kirjallista suostumusta.
· Tämä sopimus ei rajoita Osapuolen oikeutta käyttää yleistä ammattitaitoaan ja kokemustaan.

	10. ALLEKIRJOITUKSET


Tämä sopimus allekirjoitetaan sähköisesti. Sähköiset allekirjoitukset ja niiden ajankohdat näkyvät asiakirjan allekirjoitussivulla. Paperilla allekirjoitettaessa sopimus laaditaan kahtena samansanaisena kappaleena, yksi kullekin osapuolelle.
Allekirjoita ja säilytä kaikki asiakirjasi helposti netvisorsign.fi Sivu  / 
